क्रिटिसाइज करते हुए दीपिका ने कहा- पैसे जरूरी नहीं, चॉइस पर रिस्क लेना गलत
Kangana Ranaut focus on money and emphasizes the importance of taking risks based on choice कंगना रनोट और दीपिका पादुकोण के बीच पिछले काफी वक्त से कोल्ड वॉर चलता आ रहा
कंगना रनोट और दीपिका पादुकोण के बीच पिछले काफी वक्त से कोल्ड वॉर चलता आ रहा है। हालांकि, बीते दिनों कंगना ने दीपिका की ऑस्कर स्पीच को लेकर उनकी तारीफ करके सभी को हैरान कर दिया था। अब दोनों एक्ट्रेसेस का एक पुराना वीडियो वायरल हो रहा है, जिसमें वे पैसे को लिए फिल्में साइन करने की बात कर रही हैं।
इस वीडियो में जहां कंगना यह मान रही हैं कि वे पैसों के लिए फिल्में साइन करती हैं वहीं दीपिका उन्हें उनकी चॉइस के लिए क्रिटिसाइज कर रही हैं।
साल 2014 में शूट हुए इस वीडियो में कंगना और दीपिका के आलावा एक्ट्रेस विद्या बालन भी नजर आ रही हैं। तीनों एक्ट्रेसेस से जब पूछा गया कि क्या उन्होंने कभी पैसों के लिए फिल्म साइन की है? तो दीपिका कहती हैं कि उन्होंने ऐसा कभी नहीं किया, वहीं कंगना जवाब देती हैं कि वे सिर्फ पैसों के लिए फिल्में साइन कर चुकी हैं।
भीड़ और स्टेज से लगता है डर
हालांकि, इसके बाद कंगना खुद को जस्टिफाई करते हुए अपने करियर ग्राफ पर बात करते हुए कहती हैं, 'अगर आप मेरे करियर ग्राफ को देखेंगे तो आप नोटिस करेंगे कि कभी मेरे पास अच्छी फिल्में रही हैं तो कभी कुछ फिल्में ऐसी भी रहीं जो दूसरों के हिसाब से अच्छी नहीं थीं। मैंने कई बार ऐसी सिचुएशन का सामना किया है जहां मुझे फैसला लेना होता था कि मुझे शादी में डांस करना है या फिल्म में काम करना है'।
'मुझे भीड़ और स्टेज दोनों से ही डर लगता है। ऐसे में भले ही किसी फिल्म में मेरा कोई खास किरदार न हो पर मैं उसे करना प्रिफर करती हूं। मेरे लिए फिल्म में काम करना ज्यादा आसान है।'
दीपिका ने कुछ यूं दिया जवाब
इसी बीच दीपिका कहती हैं, 'मैं दिन के अंत में ऐसा महसूस करती हूं कि फिल्में आपको वो इंसान बनाती हैं जो आप हो। फिल्मों की चॉइस, उनका परफॉर्मेंस और उनका हिट या फ्लॉप होना ही आपको वो इंसान बनाता है जो आप हाे। पैसे कमाने के कई और तरीके भी हैं। आप अवॉर्ड शोज में परफॉर्म कर सकते हैं.. और भी कई तरीके हैं पर आपकी फिल्मों पर तो आपको पूरा करियर टिका होता है।
मुझे नहीं लगता कि मैंने कभी कोई ऐसी फिल्म की होगी जो मुझे सिर्फ अच्छा पैसा दे रही हो। मुझे नहीं लगता कि किसी को अपनी फिल्मों की चॉइस पर रिस्क लेना चाहिए।'
विद्या बोलीं, ‘मेरे पास है लग्जरी ऑफ चाइस’
वीडियो में विद्या भी इस मामले पर अपनी राय देती नजर आ रही हैं। वे कहती हैं, 'मैंने अपने करियर में कभी पैसों के लिए फिल्में नहीं कीं। मैं जिस बैकग्राउंड से आती हूं वहां मुझे चाॅइस लेने की लग्जरी है।'
वर्क फ्रंट की बात करें तो दीपिका इन दिनों ऋतिक रोशन और अनिल कपूर के अपोजिट 'फाइटर' की शूटिंग में बिजी हैं। वहीं कंगना के पास 'तेजस' और 'इमरजेंसी' जैसी फिल्में हैं।